Krimchak

Krimchak (кърымчах тыльы) es una lingua turka avlada en la Krimea por los Krimchaks. Es konsiderada un lashon de la lingua tartara de Krimea, por lo kualo munchas vezes es yamada "Djudeo-Tartaro de Krimea". Komo la majorita de las linguas djudias, tiene munchos biervos emprestados del ivrit. Antes de la epoka sovyetika era eskrita uzando alefbet ebreo, ma desde el anyo 1930 fue eskrita kon el alefbet turkano, el kualo es una variedad del alefbet latino, ansina komo la lingua tartara de Krimea i el Karaim. Oy endiya, es eskrita uzando el alefbet siriliko.

La komunita krimchak kaji fue destruyida kompletamente durante el Olokósto. Kuando en Mayo de 1944 kaji todos los Tartaros de Krimea fueron deportados a Uzbekistan, munchos avlantes de Krymchak ivan kon eyos, i algunos se kedaron biviendo en Uzbekistan. Oy endiya la lingua kaji esta ekstinta. Asigun el govierno de Ukraina, enel anyo 2001, menos de 785 Krimchaks kedavan ainda en Krimea, i solo unos 100 avlan la lingua.

Enshemplos
 Krymchak Lingua turkana Djudeo-Espanyol Kılıç Kılıç Espada   Arıslan Arslan Leon   Yaka Yaka Kolyar   Yulduz Yıldız Estreya   Yaş Yaş Edad   Yol Yol Kamino   Kalkan Kalkan Eskudo  Yanhı Yeni Muevo   Yel Yel  Vento, Ayre   Tülkü Tilki Zorro  Sıçan Sıçan  Raton   İmırtha Yumurta Guevo  Taş Taş Piédra   Altın Altın Oro   Tengiz Deniz Mar   Kumuş Gümüş Plata   Ögüz Öküz  Vaka   Koy Koyun  Kodrero   Suv Su  Agua   At At  Kavayo   Agaç Ağaç  Arvól   Yeşil Yeşil  Vedre  

Atamientos eksternos
Ethnologue report 

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Krimea
Kateggoría:Lingua Tartara de Krimea
Kateggoría:Linguas turkas
Kateggoría:Krimchaks